OzLabs/hebrew-wiki-articles huggingface dataset:
רובע החלונות האדומים

רובע החלונות האדומים ב[[אמסטרדם]]
רובע סוי קובוי ב[[בנגקוק]]
רובע החלונות האדומים הוא כינוי לאזור עירוני, המשתרע על רחוב או מספר רחובות, שבו מתמקד עיסוק בזנות והיבטים אחרים של תעשיית המין. 

== מקור השם ==
על פי מילון אוקספורד האנגלי, ההופעה המוקדמת ביותר של המונח "מחוז אור אדום" מודפסת בכתבה משנת 1894, מפרסומי Sandusky, עיתון בסנדסקי, אוהיו. 

המחבר פול וולמן מציע כי מונח זה קשור למערב האמריקאי הישן ומקורו בדודג' סיטי, קנזס, ביתו של מחוז זנות ידוע במהלך המאה ה-19, שכלל את סלון בית האור האדום (Red Light House saloon). קשר זה לא הוכח, אך עובדה זו הייתה אחראית ככל הנראה להפצת המונח. 

האטימולוגיה העממית טוענת כי עובדי הרכבת הראשונים לקחו איתם פנסים אדומים כאשר ביקרו בבתי בושת כדי שהצוות שלהם יוכל למצוא אותם במקרה חירום. עם זאת, הפולקלוריסטית ברברה מיקלסון רואה בטענה זו מופרכת. 

בביטוי "רובע החלונות האדומים" נעשה לראשונה שימוש בארצות הברית בסביבות 1890 לערך, והוא משקף את המנהג של הנחת אור אדום או עששית נייר אדומה בחלון, על מנת לסמן ללקוחות את אופיו של העסק.

==רובעי החלונות האדומים בולטים==
המפורסם באזורים מסוג זה הוא רובע החלונות האדומים באמסטרדם, בה הזנות חוקית, והרובע משרת, בנוסף לצרכני המין, גם את ענף התיירות. הרחוב מופיע בספרי תיירות של אמסטרדם מעל מאה שנה.
 
על אף היותה של זנות בלתי חוקית בתאילנד, רובע החלונות האדומים קיים גם בבנגקוק והופך את העיר ליעד פופולרי לתיירות מין. אחד הרבעים הגדולים בעיר הוא רובע "ננה פלזה" (על שם הפוליטיקאי לק ננה שבבעלותו נמצא השטח).

בתל אביב, רובע החלונות האדומים הראשי בעבר היה במתחם נווה שאנן רחוב פין.

==קישורים חיצוניים==

* 

קטגוריה:זנות
וילה וליה

וילה וליה (בפורטוגזית: Vila Velha) היא עיר חוף באספיריטו סאנטו, ברזיל. היא שוכנת לרוחב עיר הבירה ויטוריה, אוכלוסייתה מונה 501,325 ושטחה 210.23 קמ"ר (2020).

וילה וליה היא חלק מאזור המטרופולין של ויטוריה הגדולה. מצפונה שוכנת ויטוריה, ממערב קריאסיקה וויאנה, מדרום גוארפארי, וממזרח האוקיינוס האטלנטי.

כמו כן, העיר כוללת גם את תאגיד גארוטו, אחד מיצרני השוקולד הגדולים בברזיל.

==קישורים חיצוניים==

* 
* 

קטגוריה:ברזיל: ערי חוף
קטגוריה:אספיריטו סאנטו: ערים
קטגוריה:יישובים שהוקמו במאה ה-16
ג'ילברטו טופאנו

ג'ילברטו טופאנו (באיטלקית: Gilberto Tofano; 1929 – 2 בפברואר 2020) היה במאי קולנוע ובמאי תיאטרון איטלקי, אשר פעל בישראל והושפע מן הגל החדש.

==ביוגרפיה==
טופאנו נולד ברומא בשנת 1929. אביו, סרג'ו טופאנו , היה שחקן קולנוע, מחזאי, מעצב במה ומאייר. אמו הייתה פרימה בלרינה ציירת תפאורת ושחקנית תיאטרון.

טופאנו סיים תואר ראשון בספרות ובפילוסופיה באוניברסיטת רומא. כמו כן למד מחול וכוריאוגרפיה.

ב-1955 עשה את הבימוי, התפאורה התלבושות והכוריאוגרפיה לשתי אופרות.

בשנים 1956–1960 היה עוזרו של הבמאי הנודע ג'ורג'ו סטרלר ב"תיאטרון פיקולו" במילאנו.

את הקריירה הקולנועית שלו החל טופאנו ב-1956, עת השתתף כניצב בהפקת מלחמה ושלום בבימויו של קינג וידור. להתחלה זו לא היה המשך בתחום הקולנוע, עד אשר ביים בישראל את "מצור" שהוא סרטו היחידי של טופאנו כבמאי.

ב-1964 הגיע לישראל לסייע לצוות ההקמה של הטלוויזיה הישראלית. הוא למד עברית, יצר קשר עם יעקב אגמון, והחל לביים בתיאטרון בימות. ב-1968 ביים את ההצגה המוזיקלית "גבעת ספון ריבר". ב-1969 ביים את ההצגה "כוח הכוח" שעסקה בפרשת משפטם של יוליוס ואתל רוזנברג. ההצגה עובדה על ידי טופאנו ואשתו, בינה פיינר, על בסיס מחזה שהוצג בצרפת בשם "הרוזנברגים". ההצגה הורדה לאחר זמן קצר בעקבות ביקורות קשות ומחאה ציבורית כנגד הצגת המשטר ומערכת המשפט האמריקאית כשווים למערכות המשפט הטוטליטריות בברית המועצות ובגרמניה הנאצית. ב-1970 ביים את ההצגה המוזיקלית "קרחת" שכתב יהונתן גפן, והלחינו אלונה טוראל ומישה סגל.

טופאנו נחקק בתודעה הישראלית כשביים את הסרט "מצור" (1969), בהשתתפותם של גילה אלמגור, דן בן אמוץ, ויהורם גאון. בטרם ביים את "מצור" ביים שלושה סרטים קצרים אודות ישראל.

לאחר "מצור" הוזמן על ידי עודד קוטלר לביים בתיאטרון חיפה. טופאנו ביים בין השאר את טרטיף. באותה תקופה התגייר ונישא לישראלית.

טופאנו חזר לאיטליה ושב לישראל ב-1988 כאשר הוזמן על ידי תיאטרון חיפה להיות מנהלו האמנותי. הוא העלה את ההצגות "יהודי בחצר הדוכס", על פי כתבי יהודה סומו ו"נישואי פיגארו" ואת הקומדיה "בונאוונטורה", פרי עטו של אביו. טופאנו שרד בתפקידו שנה אחת בלבד וחזר למולדתו.

בסוף שנות ה-90 הקים סטודיו לאנימציה המתמקד בעלילות בונאוונטורה, דמות אשר זכתה לפופולריות רבה באיטליה.

נפטר ב-2 בפברואר 2020.

==קישורים חיצוניים==

* [http://www.fumetti.org/notizie/2000/04/bonaventura/Qui%20comincia.htm אודות הסטודיו לאנימציה של טופאנו] 
* 
* 

==הערות שוליים==

קטגוריה:במאי קולנוע איטלקים
קטגוריה:במאי תיאטרון איטלקים
קטגוריה:גרים
קטגוריה:איטלקים שנולדו ב-1929
קטגוריה:איטלקים שנפטרו ב-2020
ריקוטה

ריקוטה (באיטלקית Ricotta, מכונה גם אורדה, מרומנית: Urdă) היא גבינה רכה ופשוטה להכנה, המיוצרת מן המים שנשארו לאחר הכנה של גבינה אחרת (מי גבינה). בדרך הכנה זו, הריקוטה היא דלת שומן עד מאוד. גם שמה של הגבינה (ריקוטה, באיטלקית – בישול מחדש) נובע מתהליך הכנתה. גבינת הריקוטה עשירה בסידן יחסית לשאר הגבינות הרכות.

==ייצור ריקוטה==
ייצור הגבינה נעשה בשני שלבים:

בשלב הראשון הוספת חומצה לנטרול המטענים החיוביים שעל מיצלות הקזאין ובמקביל חימום לטמפרטורה גבוהה כדי להשיג דנטורציה של חלבוני מי הגבינה. בשלב זה מתקבלת הפרדה בין הגֶבֶן לבין מי הגבינה והגבן צף על מי הגבינה.

בשלב השני הפרדה בין הגבן למי הגבינה וסינון הגבן (בדרך כלל על ידי טפטוף ולא על ידי לחץ מכני) עד לקבלת המוצר.

==ראו גם==
* קאצ'וריקוטה

==קישורים חיצוניים==

* 
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:גבינות איטלקיות
קטגוריה:גבינות רומניות
קטגוריה:גבינות רכות
Hypnotize

Hypnotize (בתרגום חופשי: להפנט) הוא אלבום האולפן החמישי של להקת המטאל הארמנית-אמריקאית סיסטם אוף אה דאון. האלבום יצא לאור ב-22 בנובמבר 2005 על ידי חברת ההקלטות קולומביה רקורדס, חצי שנה אחרי יציאתו של האלבום הקודם Mezmerize. האלבום הגיע למקום 1 במצעד המכירות של בילבורד, וכך הפכה סיסטם אוף אה דאון ללהקה היחידה, חוץ מהביטלס, שהגיעה עם שני אלבומים למקום 1 באותה שנה. Mezmerize הגיע גם למקום 1 במצעד המכירות חצי שנה קודם. כמו כן האלבום השני של הלהקה Toxicity הגיע למקום 1 במצעד בשנת 2001.

את השירים "Hypnotize" ו"Lonely Day" מתוך האלבום אפשר לשמוע במלואם באתר הרשמי של הלהקה.

האלבום זכה באלבום זהב ופלטינה ב-13 בדצמבר 2005.

== רשימת השירים ==

== תפקידים ==
*סרג' טנקיאן - שירה, קלידים
*דארון מאלכיאן - קול שני, גיטרה
*ג'ון דאלמיאן - תופים
*שאבו אודאג'יאן - בס
==קישורים חיצוניים==

==הערות שוליים==

קטגוריה:אלבומי 2005
קטגוריה:אלבומי System of a Down
קטגוריה:אלבומים באנגלית
קטגוריה:אלבומים שהופקו על ידי ריק רובין
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קרייג וין

קרייג וין (Craig Winn) הוא איש עסקים וסופר אמריקאי אשר חיבר מספר ספרים המבקרים את האסלאם. 

בשנות ה-90 של המאה ה-20 הוא הקים אחת החברות הראשונות שעסקו במסחר אלקטרוני. בסוף 1999 הוא עזב אותה ובמהלך קיץ 2000 היא פשטה רגל במהלך משבר הגדול של בועת הדוט-קום.

לאחר פיגועי 11 בספטמבר הוא התחיל לחקור סיבות אפשריות לפיגוע האסלמי. בעקבות כך פורסמו מספר ספרים בנושא. יצירותיו כוללות את הספרים Prophet of Doom ו-Tea With Terrorists.

== קישורים חיצוניים ==
* [https://web.archive.org/web/20200516033617/http://prophetofdoom.net/ אתר רשמי של הספר Prophet of Doom עם גרסת אונליין חינם]
* [https://www.coasttocoastam.com/guest/winn-craig/5795 קורות חיים]

 

קטגוריה:אנשי עסקים אמריקאים
קטגוריה:מחברי ספרי עיון אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו במאה ה-20
שילוביות

שילוביות (באנגלית: Jointness) היא צורת ניהול, ארגון ותפעול שמקורה בעולם הצבאי בה משולבים כוחות מזרועות ומערכים שונים. המונח פותח על ידי הכוחות המזוינים של ארצות הברית בהקשר של שילוב בין חיל האוויר האמריקני, צבא ארצות הברית, הצי האמריקני וחיל הנחתים האמריקני. השילוביות כמושג מארגן מקובלת היום בצבאות רבים בעולם ובהם צבא ההגנה לישראל.

בארצות הברית, לכל אחת מהזרועות יש מסורת ארוכה של התנהלות נפרדת – תפיסתית, תקציבית ותפעולית. במובן זה מכוונת השילוביות לצמצם את הכפילות בהשקעת המשאבים, ובכך לענות על הדרישות החדשות להתייעלות ולחסכון בתקציבי הביטחון. 

בהקשר של מבצעים משולבים (Joint Operations), השילוביות מאפשרת גמישות פיקודית המוקנית למפקד המערכה, והשגת אפקטיביות מרבית לפעילותו באמצעות היכולת ליצור את הצירופים הבין זרועיים המתאימים ביותר של הכוחות בהתאם לנסיבות המערכתיות. השגת שילוביות בשדה הקרב מתאפשרת באמצעות אמצעים טכנולוגיים מתקדמים המאפשרים שליטה על כוחות גדולים.

==שילוביות כדרך ניהול==
גישה אחרת ומשלימה לגישה זו של מושג השילוביות מוצגת על ידי ד"ר צבי לניר ומדגישה את משמעותה של השילוביות כמפגש תפיסתי לפיתוח ידע ותפיסות פעולה חדשות. על פי גישה זו, השילוביות משקפת רמה חדשה של ניהול ושל מצוינות ארגונית, הן צבאית והן של ארגונים בכלל, הנדרשת על מנת להתמודד עם סביבה סבוכה ועם שינויים בסיסיים מהירים. השילוביות מאפשרת את הטרנספורמציה המתמדת של הארגון לצורך מתן מענה רלוונטי לסביבה ולשינויים כאלה. 

יכולת זו נובעת מכך שהשילוביות מאפשרת ליצור ידע חדש המתקיים בין דיסציפלינות ארגוניות ודרגים שונים, שאלמלא כן לא ניתן היה להגיע אליו. לרוב, ידע זה הוא קריטי לצורך יצירת נקודת המבט המערכתית הנדרשת להתמודדות עם הסביבה הסבוכה והדינאמית וליצירת המענה הרלוונטי לסביבה זו.

== קישורים חיצוניים==
*[https://web.archive.org/web/20160316020622/http://www.praxis.co.il/download/Jointness_beyond_Efficiency_and_Effectivenes.htm למה צריך את המושג "שילוביות"?], צבי לניר
*[https://web.archive.org/web/20200222224130if_/http://maarachot.idf.il/PDF/FILES/4/112154.pdf על שילוביות ועל מנהיגות באמ"ן], רס"ן רינה שמיר-דונר ורס"ן מרב סמוק
*[https://web.archive.org/web/20131013094750/http://hrisrael.co.il/vault/files/68-71(210).pdf שילוביות רב-תחומית בארגונים], אבי אלטמן, קלמי פרסבורגר ומיקי רוזנשטיין
*ראו גם Network-centric warfare בוויקיפדיה באנגלית
* [http://doalogue.co.il/wiki/שילוביות ערך על שילוביות באתר דואלוג ויקי]

קטגוריה:דוקטרינה צבאית
סמל איי קיימן

סמל איי קיימן הוא שלט אצולה שעליו כתר ותחתיו מוטו האי.

בחלקו התחתון של השלט מצוירים שלושה כוכבים ירוקים המייצגים את האיים. הכוכבים הירוקים מצוירים על רצועות גליות בצבעי לבן וכחול המייצגים את הים. השליש העליון של השלט מצויר "אריה שומר" (passant guardant) - אריה העומד על שתי כפותיו האחוריות שכפותיו הקדמיות מורמות והגוף מצויר בפרופיל. האריה צבוע זהוב על רקע אדום והוא מייצג את הממלכה המאוחדת. 

מעל המגן מצויר צב ירוק על סליל של חבל, ומאחוריו אננס מוזהב. הצב מייצג את ההיסטוריה הימית של תושבי האיים, החבל את תעשיית ייצור החבלים באי, והאננס את קשרי האי עם ג'מייקה.

מוטו האי: "הוא על ימים יסדה" רשום בתחתית הסמל. פסוק זה מקורו בפרק כ"ד בספר תהילים מקשר את הסמל להיסטוריה הנוצרית של האי.<ref></ref>

ההחלטה לקבוע סמל לאי אושר על ידי האספה המחוקקת של האי בשנת 1957 והוכרז על תחרות ציבורית לעיצוב הסמל. הסמל אושר על ידי מלכת בריטניה בצו מלכותי ב-14 במאי 1958.

==ראו גם==
* דגל איי קיימן
* גלריית סמלי הממלכה המאוחדת

==קישורים חיצוניים==

== הערות שוליים ==

קיימן
קטגוריה:איי קיימן
קיימן
מלח הארץ

מלח הארץ (ביוונית: Τὸ ἅλας τῆς γῆς) - ביטוי שמקורו בברית החדשה, שם נאמר - על ידי ישוע, בדרשה על ההר שנשא באוזני תלמידיו:

==בברית החדשה==
משל המלח חוזר על עצמו פעמיים נוספות בברית החדשה, בבשורה על פי מתי נאמר מפי ישוע: . בדרשת "משל מלח הארץ ואור העולם" לתלמידו יוחנן: , ובדרשה להמון ההולך איתו: .

לפי יסכה הרני, המלח היה ועודנו מרכיב חשוב בהכשרת הבשר והוא המרכיב אשר הופך את הבשר הטרף לכשר. מכאן - תלמידי ישוע הם המרכיב ההופך את כל העולם לכשר וראוי. הם חיוניים וחיוני שישמרו על תכונתם זו.

==בעברית ישראלית==
השימוש בביטוי רווח בשפה העברית, החל משלהי המאה העשרים, להצגת אדם או קבוצת אנשים כבעלי איכות גבוהה. איכות זו מבוססת על היותם בני מעמד חברתי שורשי, שהלכו בתלם ישראלי התואם פרקים שונים מהנרטיב הלאומי, כמו: קיבוץ ומושב, מוסדות לימוד בעלי מוניטין או יחידות מסוימות בצה"ל. כך, למשל, אמר קצין הנדסה ראשי, תא"ל שמעון דניאלי, בעקבות מותו של לוחם במסיבת סיום מסלול: "מדובר באירוע קשה מבחינתי, כי החיילים שהיו שם שייכים ליחידה מובחרת, הם מלח הארץ".

בעבר נעשה שימוש מצומצם בביטוי. היות המלח מחצב טבעי הנכרה בעבודה קשה, מרכיב מרכזי בתיבול המאכלים למיניהם וקשור לאמונות ומיתוסים - כל אלה יצרו הקשר רעיוני עם אנשי עמל שתרמו בחייהם ובמעשיהם לחברה. מי שייחסו לו תואר מלח הארץ יכול היה להימנות, למשל, על אנשי ההתיישבות העובדת והלוחמים.

עם השנים התרחב בו השימוש וקבוצות שונות באוכלוסייה מייחסות לביטוי אנשי איכות משלהן, בהתאם להשקפת עולמן. לדוגמה, עו"ד אוסמה סעדי, מזכ"ל מפלגת תע"ל, אמר בריאיון עיתונאי על ערביי ישראל: "אנחנו מלח הארץ".

==בשפות אחרות==
גם באנגלית ניתן למצוא שימוש במונח "Salt of the Earth", המשמש לתיאור אנשי עמל חרוצים והגונים.

גם ברוסית קיים הביטוי Соль земли, אשר היה בשימוש בעיקר במאה ה-19 ותחילת מאה 20.

==קישורים חיצוניים==

*[http://jewishencyclopedia.com/view.jsp?artid=94&letter=S&search=Salt#375 Jewish Encyclopedia: Salt]
*[http://www.newadvent.org/cathen/13403b.htm Catholic Encyclopedia: Salt]
* [https://www.shlomirosenfeld.co.il/kmusa/israeli-salt-and-light מלח הארץ] ב[https://www.shlomirosenfeld.co.il/kmusa-hsraeli-time-capsule כמוסת זמן ישראל 1948-2023]

==הערות שוליים==

קטגוריה:דימויים
ג'ורג' טאון (איי קיימן)

ג'ורג' טאון (באנגלית: George Town), השוכנת באי גראנד קיימן, היא בירת הטריטוריה הבריטית איי קיימן שבאיי הודו המערבית. אוכלוסייתה מונה 30,600 תושבים, נכון לשנת 2006.

בעיר פועלים הפרלמנט המקומי, בית המשפט ומשרדי ממשלה.

כלכלת העיר וכלכלת האיים מבוססת על תעשיית הבנקאות והפיננסים, ובעיר למעלה מ-600 בנקים. מרביתם הם משרדים רשמיים בלבד והם אינם כוללים צוות רב מלבד צוות תפעולי מצומצם. העיר מהווה אתר עצירה לספינות טיולים ותיירות, ויש בה מעגן ומספר מרכזי קניות.

על אף מספר תושביה המועט יחסית, ג'ורג' טאון דורגה ב-2020 כעיר עולם בדרגה בטא מינוס.

בקרבת העיר נמצא שדה התעופה הבינלאומי אואן רוברטס.

==קישורים חיצוניים==

קטגוריה:איי קיימן
קטגוריה:הקריביים: ערי בירה
קטגוריה:הטריטוריות הבריטיות שמעבר לים: ערי בירה
ג'יזל סילבר

ג'יזל סילבר (נולדה ב־22 במאי 1976) היא שחקנית ישראלית.

== השכלה ==
נולדה בשם אסנת חכים בשדה נחום לאחר מכן עברה לכרמיאל, וב-1990 בגיל 14 עברה לתל אביב. למדה במגמת המחול בבית הספר לאמנויות תלמה ילין. למדה משחק בסטודיו למשחק ניסן נתיב.

==קריירת משחק==
ב-1996 שיחקה בתפקיד מרכזי בתור ליאת לנקרי בסדרה "הפוך". ב-1997 גילמה את מיצי בסרט הטלוויזיה של גל אוחובסקי ואיתן פוקס "בעל בעל לב" לצד צק ברקמן וסמי הורי, ובסרט הטלוויזיה של איתן גרין "אישה מרציפן" לצד דורית לב ארי. ב-2001 גילמה את שירלי בסרטו של עודד דוידוף "מרס תורכי" לצד אלון אבוטבול, דלית קהן, גל זייד וצחי גראד; והשתתפה בסרטו של איתן ענר "פרצוף של פוקר" לצד סנדרה שדה וששון גבאי כחלק מסדרת סרטי הדרמה עטורת פרסים "שיעור מולדת" שהופקה עבור זכיינית ערוץ 2 רשת. 

ב-2002 שיחקה בתפקיד מרכזי בתור נילי (היא) בסדרה הקומית "הוא והיא" לצד אמנון וולף. ב-2002 גילמה את חווה בסרטו של אורי ענבר "בית"ר פרובנס" לצד זאב רווח ואיתי תורג'מן. ב-2004 גילמה את אורית תמיר בטלנובלה "אהבה מעבר לפינה", וגילמה את נגה בסרטו של שי כנות "אהבה קולומביאנית" לצד מילי אביטל ושמיל בן ארי. ב-2005 גילמה תפקיד אורח בסדרת הטלוויזיה "עולם מושלם"; השתתפה בסדרת הטלוויזיה "כתב פלילי"; ובסרטי הקולנוע "החשוד האחרון" (לצד שמיל בן ארי); וגילמה את תמי גל, בחורה המקבלת תפקיד ראשי בסרט אך חייה דומים יותר מדי לסרט, בסרטם של נמרוד עציון-קורן וסער לחמי "דמיונות". 

בשנת 2007 החלה לקריין בתוכנית "סייד קיק" של שלישיית הפיג'מות ברדיו 99. באותה שנה נבחרה להוביל את הקמפיין של חברת האיפור "קרליין".

בשנת 2017 שיחקה בפרק סיום העונה הרביעית של הסדרה "החברים של נאור".

שיחקה בעונה 8 של הסדרה "החיים זה לא הכול".

==חייה האישיים==
נולדה וגדלה בקיבוץ שדה נחום. בשנת 2007 החליטה להפוך לטבעונית. בשנת 2008 שינתה רשמית את שמה לג'יזל סילבר. ב-2011 עזבה את ישראל ללוס אנג'לס שם בגיל 36 נישאה לרונן ארמוני, איש עסקים בתחום הנדל"ן ובגיל 37 נולד בנם רפאל בניגוד לצפי הרופאים שכמעט ולא נתנו לה סיכוי ללדת. בשנת 2017 נטען במאמר ב"ידיעות אחרונות" כי חכים הייתה חברה בכת מייסודה של חוה גואז, והיא שייעצה לה לשנות את שמה.

==קישורים חיצוניים==

* 
* 
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:טבעוניות ישראליות
קטגוריה:טבעונים ישראלים
קטגוריה:מהגרים מישראל לארצות הברית
קטגוריה:מהגרות מישראל לארצות הברית
קטגוריה:ישראליות שנולדו ב-1976
קטגוריה:ישראלים שנולדו ב-1976
סמל פיטקרן

סמל פיטקרן אומץ ב-4 בנובמבר 1969.

הסמל הוא שלט אצולה המציג את העוגן והתנ"ך מהספינה הבאונטי. אלמנטים אלה מזכירים את ההיסטוריה של המתיישבים הראשונים באי - מורדי הבאונטי משנת 1789.
במרכז השלט משולש ירוק על רקע פס צהוב ורקע כחול. צבעים אלה מייצגים את האי וחופיו על רקע האוקיינוס השקט.

בראש הסמל מופיע פרח של עץ הפורטיה ומריצה המסמלת את החקלאות באי.

הסמל מופיע על דגל פיטקרן ועל דגל מושל האי.

==ראו גם==
* גלריית סמלי הממלכה המאוחדת

==קישורים חיצוניים==

פיטקרן

קטגוריה:פיטקרן
פיטקרן
ריאל תימני

ריאל תימני (ערבית: ريال يمني) הוא המטבע הרשמי של תימן. יש מטבעות של 1,5,10 ו-20 ריאל ובשטרות כסף משתמשים ב-20, 50, 100, 200, 500 ו-1,000 ריאל. הבנק המרכזי של תימן מנפיק את המטבעות והשטרות.

בעקבות מלחמת האזרחים בתימן נוצר פיצול בריאל התימני, כאשר רק שטרות שהודפסו עד שנת 2016 ניתנים לשימוש בשטחים בשליטת החות'ים. כתוצאה מכך, שטרות ריאל תימני שהודפסו לאחר שנת 2016 נסחרים כיום לפי שער חליפין נמוך יותר מאשר שטרות ישנים.<ref></ref>

== הכסף ==
=== השטרות (פנים) ===
===השטרות (גב)===
=== המטבעות (פנים) ===
<gallery widths="160px" heights="120px" perrow="4">
100 PDRY fils - obverse.jpg|פילס
1 Yemeni rial.jpg|ריאל 1 (פנים וגב)
5 Yemeni rials.jpg|5 ריאל (פנים וגב)
10 Yemeni rials - obverse.jpg|10
</gallery>

=== המטבעות (גב) ===
<gallery widths="160px" heights="120px" perrow="4">
100 PDRY fils - reverse.jpg|פילס
1 Yemeni rial.jpg|ריאל 1 (פנים וגב)
5 Yemeni rials.jpg|5 ריאל (פנים וגב)
10 Yemeni rials - reverse.jpg|10 ריאל
</gallery>

==קישורים חיצוניים==

* [https://shulit.com/yemen-monetary-war/ מלחמה מוניטארית בתימן], בבלוג [https://shulit.com/ תועלת שולית] (31 בינואר 2022)
* 

== הערות שוליים ==

קטגוריה:תימן: כלכלה
קטגוריה:מטבעות אסיה
קטגוריה:מטבעות
אדמסטאון

אדמסטאון (באנגלית: Adamstown) היא היישוב היחידי ועיר הבירה של איי פיטקרן. היישוב, הממוקם בצפון האי וקרוי על שם ג'ון אדמס - ממורדי הבאונטי. ביישוב מתגוררים 47 תושבים, בעיקר צאצאיהם של מורדי הבאונטי. היישוב הוא עיר הבירה הרשמית השנייה הקטנה ביותר בעולם (אחרי קינג אדוארד פוינט).

ביישוב כנסייה ובית ספר, ועל אף ריחוקו של האי, לכל תושביו יש חיבור לרשת האינטרנט, רשת טלפון ויכולת קליטת שידורי טלוויזיה.

==קישורים חיצוניים==

* אתי ישיב, [http://www.gotravel.co.il/travel/?p=2281 איי הים הדרומי ג' - פיטקרן, היסטוריה שהפכה לאגדה קולנועית]

==הערות שוליים==

קטגוריה:אוקיאניה: ערי בירה
קטגוריה:פיטקרן
קטגוריה:מקומות יישוב נידחים
קטגוריה:אוקיאניה: יישובים
קטגוריה:הטריטוריות הבריטיות שמעבר לים: ערי בירה
1971 במדע

רשימת אירועים מדעיים עיקריים שהתרחשו ב-1971.
== אסטרונומיה וחקר החלל ==
* 5 בפברואר – תוכנית אפולו: אפולו 14 נוחתת על הירח.
* 9 בפברואר – תוכנית אפולו: אפולו 14 שבה לכדור הארץ לאחר שנחתה על הירח.
* 19 באפריל – שיגור תחנת החלל הראשונה, סליוט 1.
* 6 ביוני – שיגור החללית הסובייטית סויוז 11.
* 29 ביוני – אנשי צוותה של סויוז 11 נספים עקב תקלה במערכת האוויר.
* 26 ביולי – תוכנית אפולו: החללית אפולו 15 משוגרת לירח.
* 30 ביולי – תוכנית אפולו: החללית אפולו 15 נוחתת על הירח.
* 31 ביולי – תוכנית אפולו: האסטרונאוטים של אפולו 15 הם הראשונים להשתמש ב"מכונית הירח".
* 14 בנובמבר – תוכנית מארינר: החללית מארינר 9 מגיעה למאדים, והופכת לחללית הראשונה המקיפה כוכב לכת שאינו ארץ.
* 2 בדצמבר – גשושית סובייטית מארס 3 נחתה על המאדים, אך שידור הנתונים הופסק לאחר כ-15 שניות.

== ביולוגיה ==
תאי מיקום נמצאו לראשונה על ידי ג'ון אוקיף ותלמידו ג'ונתן דוסטרובסקי

== טכנולוגיה ==
* ייצור LCD ראשון על ידי James Fergason.
* המצאת דימות תהודה מגנטית

==כימיה==
* איב שאובין (Yves Chauvin) גילה הסבר לתגובות כימיות של אלקנים.

== מדעי המחשב ==
* 3 בנובמבר – פרסום הוראות שימוש ב-UNIX.
* 15 בנובמבר – חברת אינטל מתחילה לשווק את המיקרו מעבד הראשון, 4004.
* המצאת דואר אלקטרוני על ידי ריי טומלינסון
* תחילת ייצור מחשבונים על ידי חברת טקסס אינסטרומטס.
* המצאת File Transfer Protocol

==פיזיקה==
* ביצוע ניסוי הייפלי-קיטינג לבדיקת פרדוקס התאומים

==רפואה==
* תיאור שימוש בשיטת דימות תהודה מגנטית לגילוי גידולים.
* פיתוח טומוגרפיה ממוחשבת על ידי גודפרי נ. האונספילד
* 14-20 באוגוסט - ביצוע ניסוי הכלא של סטנפורד
== פרסים ==
* פרס נובל
**פרס נובל לפיזיקה – דניס גאבור, על המצאת השיטה ההולוגרפית ופיתוחה.
** פרס נובל לכימיה – גרהרד הרצברג, על תרומותיו בנושא מבנה אלקטרוני וגאומטריה של מולקולות, רדיקלים חופשיים בפרט
** פרס נובל לפיזיולוגיה או לרפואה – ארל וו. סת'רלנד, הבן, על גילוי פעולת הורמונים, באופן מיוחד אפינפרין, דרך מוליכים משניים
*פרס ישראל
** מדעי היהדות – שאול ליברמן
*פרס טיורינג – ג'ון מקארתי, מדען מחשב וחוקר יהודי אמריקאי בתחום המדעים הקוגניטיביים, טבע את המושג בינה מלאכותית

== נולדו ==
* 29 במאי – הווארד גוביוף (נפטר ב-2008), מדען מחשב ורקדן אמריקאי, התמחה בחומרה ובמערכות קבצים
* 28 ביוני – אִילוֹן מאסק, יזם, מהנדס ופילנתרופ קנדי-אמריקאי יליד דרום אפריקה, מייסד החברות PayPal, טסלה מוטורס, The Boring Company, ו-SpaceX
* 2 באוגוסט – רות לורנס-נאימרק, מתמטיקאית במכון איינשטיין למתמטיקה באוניברסיטה העברית בירושלים וחוקרת בתחומי תורת הקשרים והטופולוגיה האלגברית

== נפטרו ==
* 25 בפברואר – תאודור סוודברג (נולד ב־1884), כימאי שוודי, חתן פרס נובל לכימיה לשנת 1926 "על עבודתו במערכות מפוזרות" (קולואידים)
* 11 במרץ – פילו פרנסוורת' (Philo Farnsworth), ממציא אמריקאי, בונה הטלוויזיה האלקטרונית ראשונה (נולד ב-1906).
* 1 באפריל – קתלין לונסדייל, קריסטלוגרפית אירית (נולדה ב-1903)
* 12 באפריל – איגור תַם, פיזיקאי רוסי סובייטי, זוכה פרס נובל לפיזיקה לשנת 1958 על חלקו בגילוי ופירוש קרינת צ'רנקוב.

==קישורים חיצוניים==

*
1860 במדע

==אסטרונומיה==
* 18 ביולי – במהלך ליקוי חמה בוצעו צילומים ששימשו לביצוע מחקרים שונים.

==ארכאולוגיה==
* ג'וזף פיורל מבצע החפירות הארכאולוגיות המתבצעות בפומפיי.
* ארנסט רנן מבצע חפירות בגבל.

==ביולוגיה==
* 30 ביוני – דיונים על אבולוציה בלונדון.

==טכנולוגיה==
* 9 באפריל – לראשונה בוצע רישום של קול אנושי.
* 29 בדצמבר – בניית אוניית קרב ראשונה תוך ניצול פלדה בלבד.

==כימיה==
* 3-5 בספטמבר - וועידת כימאים בקרלסרוהה.
* גילוי אצטילן על ידי מרסלין ברטלו.
* גילוי צזיום על ידי רוברט בונזן וגוסטב קירכהוף

==מתמטיקה==
* גילוי נוסחת קיילי

==פסיכולוגיה==
* גילוי חוק ובר-פכנר

==נולדו==
* 29 בפברואר – הרמן הולרית', סטיסטיקאי אמריקאי (נפטר ב-1929)
* 25 במאי – ג'יימס קאטל, פסיכולוג אמריקאי (נפטר ב-1944)

==נפטרו==
* 27 בינואר – יאנוש בויאי, מתמטיקאי הונגרי (נולד ב-1802)
* 27 ביוני – טוצאס אדיסון, רופא אנגלי (נולד ב-1793)
* 1 ביולי – צ'ארלס גודייר, ממציא אמריקאי (נולד ב-1800)

==קישורים חיצוניים==

*
מונס

מונס (בצרפתית: Mons, בוולונית: Mont, בהולנדית וגרמנית: Bergen) היא בירת מחוז אנו באזור ולוניה שבבלגיה.

ב-2005 מנתה העיר 91,083 תושבים. שטח העיר 146 קמ"ר. צפיפות: 621.47 תושבים לקמ"ר.

== גאוגרפיה ==
העיר ממוקמת קרוב לגבול עם צרפת, על קו מסילת הברזל שבין פריז לבריסל, ונמצאת במרכזו של אזור כריית הפחם של בלגיה.

== היסטוריה ==
העיר נבנתה סביב גבעה (מכאן שמה מונס שפירושו הר) שעליה היו מבצר ומנזר שנוסדו על ידי סנט וודרו במאה השביעית. בסוף המאה התשיעית הפכה העיר לבירת רוזנות אנו שהוקמה על מנת להתגונן טוב יותר בפני פלישות הנורמנים. רוזני אנו הקימו את טירתם במקום שבו עמד המבצר. ב-1433 עברה העיר לחסותו של פיליפ השלישי דוכס בורגונדיה באמצעות קשרי נישואים. ב-1477, אחרי מות שארל הראשון דוכס בורגונדיה, הפכה לחלק של נחלות בית הבסבורג. מונס שגשגה במאה ה-16, בתקופתו של קרל החמישי קיסר האימפריה הרומית הקדושה. ב-1691 נכבשה בידי לואי הארבעה עשר מלך צרפת, וב-1792 כבש צבא המהפכה הצרפתי את סביבותיה. בתחילת מלחמת העולם הראשונה נערך במקום קרב מונס, שבו לחמו יחידות בריטיות נגד הגרמנים. הבריטים נאלצו לסגת והגרמנים כבשו את העיר. מונס שוחררה בידי כוחות קנדיים בימים האחרונים של המלחמה. מאז 1967 משמשת העיר מקום מושבה של המפקדה העליונה של נאט"ו באירופה.

== כלכלה ==
בסוף ימי הביניים ובמאה ה-16 שגשגה העיר כמרכז חשוב לייצור אריגים. המהפכה התעשייתית וניצול מכרות הפחם שינו לחלוטין את פניה של העיר. בימינו מהווה מונס מרכז מסחרי ותעשייתי: נפט, כותנה, חרסינה וטבק. קיימות בעיר שלוש אוניברסיטאות: האוניברסיטה של מונס - אינו, הפקולטה הקתולית למדעי הכלכלה, והפוליטכניון של מונס.

== אתרי תיירות ==
* מגדל הפעמון - נבנה ב-1662 בנקודה הגבוהה ביותר של העיר, ממנו ניתן להשקיף על כל סביבותיה.
* בית העירייה - נמצא בכיכר העיר, נבנה החל מ-1458.
* כנסיית הקולג' של סנט וודרו - נבנתה בסגנון גותי בין 1450 ו-1686.

==קישורים חיצוניים==

* 

* 

קטגוריה:ולוניה: ערים
מימן ציאנידי

מימן ציאנידי (ידוע בפשטות כציאניד) הוא תרכובת כימית של אטום מימן וקבוצת ציאנו שנוסחתה H−C≡N, והיא המפורסמת ביותר מבין הציאנידים. תמיסה של מימן ציאנידי במים מכונה חומצה פרוסית. המימן הציאנידי הוא נוזל נדיף מאוד, שנקודת הרתיחה שלו היא 26°C), ובה הוא הופך לגז. המימן הציאנידי הוא חומר רעיל ביותר וחסר צבע. ריחו חלש ומריר. אנשים מסוימים אינם מסוגלים להריחו כתוצאה מתכונה גנטית.

המימן הציאנידי הוא חומצה חלשה והוא מגיב כחומצה בהופכו ליון הציאניד ־CN בתמיסה מימית, תמיסה זו נקראת חומצה הידרוציאנית.

== ייצור של מימן ציאנידי ==

ייצור של מימן ציאנידי בכמויות גדולות נעשה באחד משני תהליכים כימיים.
בשני התהליכים נעשה שימוש בתגובת אמוניה ומתאן בטמפרטורה
של 1200°C על גבי זרז מסוג פלטינה. השוני ביניהם הוא, שהאחד מתרחש בנוכחות נמוכה של חמצן והשני בנוכחות גבוהה של חמצן.<br>
ניסוח התהליכים הם:<br>
# CH<sub>4</sub> + NH<sub>3</sub> → HCN + 3 H<sub>2</sub>
# CH<sub>4</sub> + NH<sub>3</sub> + 1.5 O<sub>2</sub> → HCN + 3 H<sub>2</sub>O

== פעולתו של מימן ציאנידי כרעל ==
מימן ציאנידי הוא חומר רעיל ביותר, וריכוז של 300 יחידות ממנו למיליון יחידות אוויר מספיק כדי להרוג אדם מבוגר תוך דקות. היון <sup>-</sup>C≡N שבציאניד נקשר ליון ברזל Fe<sup>+3</sup> באנזים המשמש בכל תאי הגוף כזרז לתגובת החיזור של חלבון הציטוכרום C, אשר בקרום המיטוכונדריון. בכך משובשת פעולת המיטוכונדריון, והתא לא מבצע נשימה תאית. טיפול בהרעלת ציאניד כולל מתן אנטידוטים דוגמת ניטריטים הגורמים מטהמוגלובינמיה -מחמצנים חלק מהברזל שבהמוגלובין מ Fe<sup>+2</sup> ל Fe<sup>+3</sup> במצב זה יון אטום הברזל שבמט-המוגלובין קושר אליו את הציאניד ומשחרר את הציטוכרום. בנוסף משתמשים ב תיאוסולפט המגיב עם יון הציאניד באמצעות האנזים Rhodanese : <math>CN^- + S_2O_3^{2-} \rightarrow SCN^- + SO_3^{2-}</math>

מימן ציאניד נמצא בכמויות מזעריות ברוב הפירות המכילים חרצן, כגון דובדבנים, מישמשים ושקדים. הגוף מסוגל לפרק ציאניד אם מגיע אליו בכמות קטנה.

גרסה מסחרית של מימן ציאנידי הספוח על מצע נקבובי נקראה "ציקלון בה". הנאצים עשו בה שימוש נרחב במחנות ההשמדה, ככלי להשמדת יהודים.

==קישורים חיצוניים==

* 

קטגוריה:חומצות
קטגוריה:נשק כימי
קטגוריה:מימן: תרכובות
קטגוריה:ציאנידים
קטגוריה:שקד
1840 במדע

==אסטרונומיה==
* ביצוע צילומים ראשונים של הירח על ידי ג'ון ויליאם דרייפר

==ארכאולוגיה==
* ג'ון סטפנס ופרדריק קת'רווד חוקרים את חורבנה של תרבות שבט המאיה.

==גאולוגיה==
* לואי אגסי פרסם את עבודתו Études sur les glaciers בהקשר לעידן הקרח.

==גאוגרפיה==
* גילוי ארץ וילקס על ידי צ'ארלס וילקס וחקר חופי אנטארקטיקה.
* חקר ארץ אדלי על ידי משלחת צרפתית בראשות ז'ול דומון ד'אורוויל.

==טכנולוגיה==
* המצאת תא בונזן על ידי רוברט בונזן.
* לראשונה ספינה שבנויה מברזל עברה את כף התקווה הטובה.

==כימיה==
* ניסוח חוק הס.

==נולדו==
* 4 בפברואר – חירם מקסים, ממציא בריטי (נפטר ב-1916)
* 5 בפברואר – ג'ון בויד דאנלופ, ממציא אמריקאי (נפטר ב-1921)
* 7 בפברואר – צ'ארלס וורן, ארכאולוג בריטי (נפטר ב-1927)
* 10 בפברואר – פר תאודור קלבה, כימאי שוודי (נפטר ב-1905)
* 28 במרץ – אמין פאשא, מגלה ארצות גרמני (נפטר ב-1892)
* 31 במרץ – בנג'מן בייקר, מהנדס אנגלי (נפטר ב-1907)
* 14 באוגוסט – ריכרד פון קראפט-אבינג, פסיכיאטר אוסטרי (נפטר ב-1902)

==נפטרו==
* 2 במרץ – היינריך וילהלם אולברס, אסטרונום גרמני (נולד ב-1758)
* 23 במרץ – ויליאם מקלור, גאולוג אמריקאי (נולד ב-1763)
* 25 באפריל – סימאון דני פואסון, מתמטיקאי צרפתי (נולד ב-1781)

==קישורים חיצוניים==

*
סמל איי הבתולה הבריטיים

סמל איי הבתולה הבריטיים הוענק לאיים בשנת 1960.

על המגן מוצגת גברת לבושה לבן, האוחזת במנורת שמן מוזהבת, וסביבה 11 מנורות שמן נוספות על רקע של שדה ירוק. הגברת היא אורסולה הקדושה, עליה מסופר שיצאה במסע עלייה לרגל עם 11,000 בתולות נוספות.

כאשר גילה כריסטופר קולומבוס את האיים בשנת 1493, האיים הזכירו לו את סיפור הבתולה, ולכן קרא להם על שמה. הסמל מנציח את סיפור הבתולה.

==ראו גם==
* דגל איי הבתולה הבריטיים
* גלריית סמלי הממלכה המאוחדת

==קישורים חיצוניים==

הבתולה הבריטיים

קטגוריה:איי הבתולה הבריטיים
הבתולה הבריטיים
1842 במדע

== גאוגרפיה ==
* ג'יימס קלארק רוס ממפה את הצד המזרחי של האי ג'יימס רוס, והגיע לקו הרוחב 78° דרום, המקום הדרומי ביותר אליו הגיע אדם עד אז. 60 שנה חלפו בטרם הגיעה משלחת אחרת לנקודה דרומית יותר.

==ארכאולוגיה==
* גילוי אתר מצדה.

==ביולוגיה==
* יוליוס פון מאייר משער שחמצון-חיזור מהווה בסיס אנרגטי ליצורים חיים.
* סר ויליאם באומן מגלה את "קפסולת באומן", חלק מרכזי בנפרון

==טכנולוגיה==
* 21 בפברואר – הוצאת פטנט על מכונת תפירה בארצות הברית.
* יוני – ג'יימס נייסמית קיבל פטנט על פטיש קיטור.

==פיזיקה==
* גילוי תופעת דופלר.
* יוליוס פון מאייר מפרסם השערה שחום ועבודה הם שווי ערך.
* גילוי תופעת מגנטוסטריקציה על ידי ג'יימס ג'ול

==פלאונטולוגיה==
* ריצ'רד אוון ממציא את המילה דינוזאורים, כדי לסווג את המינים איגואנדון, מגלוזאורוס והיילאוזאורוס.

==רפואה==
* 30 במרץ – קרופורד לונג מבצע ניתוח ראשון תוך שימוש בהרדמה.

==נולדו==
* 12 בינואר – תיאוברטו מלר, חוקר המאיה (נפטר ב-1917).
* 26 בפברואר – קמיל פלמריאון, אסטרונום צרפתי (נפטר ב-1925).
* 8 במאי – אמיל הנסן, ביולוג דני (נפטר ב-1909).
* 11 ביוני – קלר פון לינדה, ממציא גרמני (נפטר ב-1934).
* 14 באוגוסט – ז'אן גסטון דארבו, מתמטיקאי צרפתי (נפטר ב-1917).
* 23 באוגוסט – אוסבורן ריינולדס, פיזיקאי בריטי (נפטר ב-1912).
* 9 בספטמבר – אליוט קאוס, אורניתולוג אמריקאי (נפטר ב-1899).
* 20 בספטמבר – ג'יימס דיואר, פיזיקאי סקוטי (נפטר ב-1923).
* 24 באוקטובר – ניקולאי מנשוטקין, כימאי רוסי (נפטר ב-1907).
* 12 בנובמבר – ג'ון ויליאם סטראט ריילי, פיזיקאי בריטי, חתן פרס נובל (נפטר ב-1919).
* 17 בדצמבר – סופוס לי, מתמטיקאי נורווגי (נפטר ב-1899).

==נפטרו==
* 15 בפברואר – ארצ'יבלד מנזיס, רופא ובוטנאי סקוטי (נולד ב-1754).
* 28 באפריל – צ'ארלס בל, רופא סקוטי (נולד ב-1774).
* 8 במאי – ז'ול דיומון דיורוויל, מגלה ארצות צרפתי (נולד ב-1790).
* 19 ביולי – פייר פלטייה, כימאי צרפתי (נולד ב-1788).
* 21 בספטמבר – ג'יימס אייבורי, מתמטיקאי סקוטי (נולד ב-1765)

==קישורים חיצוניים==

*
1844 במדע

==אסטרונומיה==
* 23 באוגוסט – גילוי כוכב שביט 54P/de Vico–Swift–NEAT 
* פרידריך בסל משער ששינויים בתנועות של סיריוס הם תוצאה של נוכחות כוכב קרוב.

==ארכאולוגיה==
* קארל ריכרד לפסיוס מגלה וממפה את מרואה.
* "התבוננות במונומנטים עתיקים במרכז אמריקה" על ידי פרדריק קת'רווד, עם כמה הדפסי אבן על חורבנה של תרבות המאיה.

==ביולוגיה==
* 1 באוגוסט – פתיחת גן חיות בברלין.
* פרסום ספרו The Genera of Birds של ג'ורג' רוברט גריי.

==טכנולוגיה==
* 30 בינואר – צ'ארלס גודייר מקבל פטנט על תהליך הגיפור.
* 11 במאי – סמואל מורס השתמש לראשונה בקוד מורס.
* יוני – תחילת פרסום עפרון הטבע - ספר ראשון שכלל צילומים.
* ביצוע שיפורים משמעותיים בתכנון טורבינת מים על ידי אוריה בוידן בארצות הברית.
* המצאת פוטומטר על ידי רוברט בונזן.

==כימיה==
* גילוי רותניום על ידי קרל קלאוס

==מתמטיקה==
* גילוי והגדרת מספר טרנסצנדנטי
* פיתוח תורת וקטורים על ידי הרמן גראסמן

==נולדו==
* 1 בפברואר – סטנלי הול, פסיכולוג אמריקאי (נפטר ב-1924)
* 7 בפברואר – אלכסיי פדצ'נקו, חוקר טבע רוסי (נפטר ב-1883)
* 20 בפברואר – לודוויג בולצמן, פיזיקאי אוסטרי (נפטר ב-1906)
* 25 במרץ – אדולף אנגלר, בוטנאי גרמני (נפטר ב-1930)
* 13 באוגוסט – פרידריך מישר, פיזיולוג שווייצרי (נפטר ב-1895)
* 22 באוגוסט – ג'ורג' דה לונג, מגלה ארצות אמריקאי (נפטר ב-1881)
* 3 באוקטובר – פטריק מנסון, רופא סקוטי (נפטר ב-1922)
* 25 בנובמבר – קרל בנץ, ממציא גרמני (נפטר ב-1929)

==נפטרו==
* 19 ביוני – ז'ופרואה סנט-אילר, זואולוג צרפתי (נולד ב-1772
* 27 ביולי – ג'ון דלטון, פיזיקאי אנגלי (נולד ב-1766
* 30 באוגוסט – פרנסיס ביילי, אסטרונום אנגלי (נולד ב-1774
* 23 בנובמבר – טומאס הנדרסון, אסטרונום סקוטי (נולד ב-1798

==קישורים חיצוניים==

*
1856 במדע

==אסטרונומיה==
* גילוי צביר כדורי NGC 6539 על ידי תאודור ברורסן.

==ארכאולוגיה==
* גילוי שרידים של האדם הניאנדרטלי.

==ביולוגיה==
* לב צנקובסקי משער שאצות הן יצורים חד-תאים.

==גאוגרפיה==
* 20 במאי – דייוויד ליווינגסטון השלים את חציית אפריקה והגיע לחוף.

==טכנולוגיה==
* בניית מחרשה המופעלת על ידי קיטור.

==כימיה==
* גילוי מובאין (חומר לצביעה) על ידי ויליאם פרקין.

==פיזיקה==
* גילוי חוק דרסי.

==נולדו==
* 15 בפברואר – אמיל קרפלין, פסיכיאטר גרמני (נפטר ב-1926)
* 6 במאי – זיגמונד פרויד, פסיכולוג אוסטרי (נפטר ב-1939)
* 6 במאי – רוברט פירי, מגלה ארצות אמריקאי (נפטר ב-1920)
* 10 ביולי – ניקולה טסלה, ממציא סרבי (נפטר ב-1943)
* 14 בספטמבר – סרגיי וינוגרדסקי, ביולוג רוסי (נפטר ב-1913)

==נפטרו==
* 24 בפברואר – ניקולאי לובצ'בסקי, מתמטיקאי רוסי (נולד ב-1792)
* 25 בפברואר – ג'ורג' דון, בוטנאי סקוטי (נולד ב-1798)
* 9 ביולי – אמדאו אבוגדרו, כימאי איטלקי (נולד ב-1776)
* 24 באוגוסט – ויליאם באקלנד, גאולוג אנגלי (נולד ב-1784)
* 20 בנובמבר – פרקש בויאי, מתמטיקאי הונגרי (נולד ב-1775)

==קישורים חיצוניים==

*
1984 במדע

רשימת אירועים מדעיים עיקריים שהתרחשו ב-1984.

== אסטרונומיה ==
* 7 בפברואר – בוצע הליכת החלל הראשונה אשר בה האסטרונאוטים אינם מחוברים לחללית האם באמצעות כבלים.

== ארכאולוגיה ==
* קבוצה בראשותו של ריצ'רד ליקי מוצאת את השלד של ילד הטורקנה ("Turkana Boy") בקניה.

==ביוכימיה==
* המצאת שיטה לזיהוי באמצעות DNA.

== מדעי המחשב ==
* 22 בינואר – בניית מקינטוש על ידי חברת אפל - מחשב ראשון עם עכבר.
* 24 בינואר – שחרור מוצר ראשון של GNU Project.
* תחילת ייצור מדפסות מדגם HP LaserJet

== פרסים ==
* פרס נובל
**פרס נובל לפיזיקה – קרלו רוּביה איטליה, סימון ואן דר מיר הולנד, על תרומתם המכריעה לפרויקט הגדול שהביא לגילוי בוזוני W ו-Z, מתווכי האינטראקציה החלשה.
** פרס נובל לכימיה – ברוס מריפילד, ארצות הברית, על פיתוח המתודולוגיה של סינתזה כימית על מצע מוצק.
** פרס נובל לפיזיולוגיה או לרפואה – נילס ק. ג'רן דנמרק, ז'ורז' קלר גרמניה, סזר מילשטיין ארגנטינה/בריטניה, על עבודתם על מערכת החיסון וייצור נוגדנים מונקלוניים (נוגדנים חד שבטיים)
*פרס טיורינג – ניקלאוס וירת, על פועלו החדשני בתחום שפות המחשב
*פרס ישראל
** היסטוריה של המדע – משה ימר

== נולדו ==
* 14 במאי – מארק צוקרברג, יזם אינטרנט יהודי-אמריקאי. אחד ממייסדי אתר הרשת החברתית הפופולרית "פייסבוק"

== נפטרו ==
* 7 בינואר – אלפרד קסטלר, פיזיקאי צרפתי, חתן פרס נובל לפיזיקה (1966), על גילוי ופיתוח שיטות אופטיות למחקר תהודה הרציאנית באטומים (נולד ב-1902)
*18 בפברואר – לביב חבשי, אגיפטולוג מצרי רב השפעה (נולד ב-1906)
* 22 בפברואר – מקס ניומן, מתמטיקאי ומפצח צפנים בריטי, עבודתו הובילה לבניית קולוסוס - המחשב המתוכנת האלקטרוני הראשון (נולד ב-1897)
* 8 באפריל – פיוטר קפיצה, פיזיקאי סובייטי, חתן פרס נובל לפיזיקה (1978) על המצאותיו וגילוייו הבסיסיים בתחום של פיזיקה בטמפרטורות נמוכות (נולד ב-1894)
*15 באפריל – גרטה הרמן, מתמטיקאית ופילוסופית גרמניה, הידועה בשל עבודתה בתחומי המתמטיקה, פיזיקה, פילוסופיה, וחינוך. מוכרת בשל הפרכה של תאוריות משתנים חבויים של ג'ון פון נוימן (נולדה ב-1901)
* 19 במרץ – ריצ'רד בלמן, מתמטיקאי יהודי אמריקאי בתחום המתמטיקה השימושית. נודע בזכות המצאת התכנון הדינמי (נולד ב-1920)
* 13 במאי – סטניסלב אולם, מתמטיקאי פולני-אמריקאי, בעל תרומה בולטת בתורת המספרים, בתורת הקבוצות, בתורה ארגודית ובטופולוגיה אלגברית, השתתף בתוכנית מנהטן (נולד ב-1909)
* 6 באוקטובר – ג'ורג' גיילורד סימפסון, פליאונטולוג אמריקאי מהמשפיעים ביותר במאה העשרים, תרם רבות בתחום של הסינתזה האבולוציונית המודרנית (נולד ב-1902)
* 14 באוקטובר – מרטין רייל, פיזיקאי אנגלי, חתן פרס נובל לפיזיקה לשנת 1974, על חלקו במחקר החלוצי באסטרופיזיקת רדיו ובפרט על תצפיותיו והמצאותיו, ובייחוד על טכניקת סינתזת המיפתח (נולד ב-1984)
* 20 באוקטובר – פול דיראק, פיזיקאי עיוני בריטי, ממניחי יסודות מכניקת הקוונטים וחתן פרס נובל לפיזיקה (1933)
* 20 בדצמבר – סטנלי מילגרם, פסיכולוג אמריקאי יהודי, אחד מאבות הפסיכולוגיה החברתית, ערך את ניסוי מילגרם לבדיקת השפעת הסמכות על האדם, אבן דרך בפסיכולוגיה החברתית (נולד ב-1933)

==קישורים חיצוניים==

*
מלאווח

מַלַאוַוח (בערבית: ملوح; תעתיק מדויק: מלוח נהגה גם: מֻלַאוָוח) הוא מאכל תימני מסורתי העשוי מבצק עלים, על בסיס קמח דורה, סאמנה, מעט מלח וסוכר.

לאחר הכנת הבצק ישנן מספר דרכים לסיים את הכנת המנה: הדרך הנפוצה ביותר היא טיגון במחבת עם מעט שמן או מרגרינה. ניתן גם לאפות את המלאווח בתנור אפייה או בטוסטר.

בצק המלאווח זהה לזה של הג'חנון, אלא שהם נבדלים באופן פתיחת הבצק ובאופן ההכנה.

בישראל מקובל להגיש מלאווח עם עגבניות מרוסקות, עם סחוג, ביצה קשה ולעיתים גם טחינה, זעתר, שמן זית ויש אף שמוסיפים סוכר או דבש<ref></ref>.

המלאווח, שהובא לישראל על ידי עולים מתימן, הפך בשנות השמונים למאכל נפוץ, והוא מצוי כיום בתפריטיהן של מסעדות ורשתות מזון מהיר.

חברות רבות מציעות למכירה בצק מלאווח מוכן קפוא, שאותו יש לטגן או לאפות קודם האכילה.

==בספרות ובקולנוע==
*בסדרה המלאך השומר שלי, המלאווח היה המאכל היחיד שאלי (ניקי גולדשטיין) מנהל הקפיטריה, היה מכין.
*בסדרה לבד בבית, בעונה השנייה, הופיע פרק בשם "פיצלוואח", העוסק במאכל שהוא שילוב בין פיצה למלוואח.

== ראו גם ==
* המטבח התימני
* לחוח
* ג'חנון
* זיוה (מאכל)

== קישורים חיצוניים ==

* 

== הערות שוליים ==

קטגוריה:המטבח הערבי
קטגוריה:מאכלים מטוגנים
קטגוריה:המטבח התימני
קטגוריה:מאפי בצק עלים
2000 במדע

רשימת אירועים מדעיים עיקריים שהתרחשו בשנת 2000.
מתחיל את דרכו פרויקט [[Folding@home, פרויקט של חישוב מבוזר קהילתי להדמיית חישוב קיפולי חלבונים]]

== ארכאולוגיה ==
* באי נלסון הנמצא לחופי אלכסנדריה במצרים, חשף הארכאולוג האיטלקי ד"ר פאולו ג'לו, קבוצה של קברים משנת 1798, ובהם שרידי חללי חיל הנחתים המלכותי, קצינים וחיילים שהשתתפו בקרב הנילוס.

== ביולוגיה ==

* 26 ביוני - פרסום טיוטה ראשונית של הגנום האנושי, פרויקט מיפוי שהחל ב-1990 במטרה לקבוע את רצף הבסיסים המרכיבים את הקוד הגנטי של בני האדם ולזהות בהם אתרים פונקציונליים.
* 14 בדצמבר – פרסום ריצוף הגנום של תודרנית לבנה בכתב העת המדעי Nature.
*תחילתו של המיזם מפקד החיים בים (Census of Marine Life), ארגון בינלאומי של חוקרים שנועד להעריך ולהסביר את המגוון, התפוצה, והשפע של החיים באוקיינוסים.

==חקר החלל ואסטרונומיה==
* 4 במאי – התקבצות נדירה נצפית במולד הלבנה הכוללת את שבע גרמי השמיים הקלאסיים: שמש ירח כוכב חמה, נוגה, מאדים, צדק ושבתאי.
* 14 בפברואר – גשושית NEAR Shoemaker הגיע לארוס.

==מדעי המחשב==
* 1 באוקטובר – הפעלת Folding@home, פרויקט חישוב מבוזר קהילתי.

== פרסים ==
* פרס נובל
**פרס נובל לפיזיקה - ז'ורס אלפרוב מרוסיה והרברט קרמר מגרמניה, על פיתוח הטרו-מבנים מולכים למחצה המשמשים באלקטרוניקה מהירה ואופטית; ג'ק קילבי מארצות הברית, על חלקו בהמצאת המעגל המשולב.
** פרס נובל לכימיה - אלן היגר ארצות הברית, אלן מקדיארמיד ניו זילנד, הידקי שירקאווה יפן, על גילוי ופיתוח פולימרים מוליכים.
** פרס נובל לפיזיולוגיה או לרפואה - פול גרינגרד מארצות הברית, על שהראה כי מוליכים עצביים פועלים על התא ויכולים להפעיל מולקולה מרכזית הידועה בשם DARPP-32; אריק קנדל מארצות הברית, על שתיאר כיצד זיכרון לטווח קצר וזיכרון לטווח ארוך מתבטאים ברמה המולקולרית; ארוויד קרלסון משוודיה, על גילוי דופאמין כמוליך עצבי וביאור תפקידו בפעילויות מוטוריות ומנטליות ובהפרעות בהם.
*פרס טיורינג - אנדרו יאו, על תרומתו היסודית בתאוריית החישוביות, לרבות תאוריות מבוססות-סיבוכיות של יצירת מספרים פסבדו-אקראיים, קריפטוגרפיה וסיבוכיות תקשורת.
*פרס ישראל
** רפאל משולם - חקר הכימיה.
** יוסף זינגר - הנדסה וטכנולוגיה.
** אמיר פנואלי - חקר מדעי המחשב.

== נפטרו ==
* 14 באפריל – פיל כץ, מתכנת מחשבים יהודי-אמריקאי, התפרסם בעיקר על המצאת פורמט הקבצים Zip לדחיסת נתונים, (נולד ב-1962)
* 26 ביולי – ג'ון טוקי, סטטיסטיקאי, מתמטיקאי, כימאי, ידוע בגלל עבודתו על פיתוח אלגוריתם FFT ותרשים הקופסה (Box plot), (נולד ב-1915).
* 4 באוגוסט – מיכאל שווארץ, כימאי ממוצא יהודי, בעל שם עולמי בתחומי הכימיה הפיזיקלית, מגלה "פולימרים חיים", (נולד ב-1909)
* 20 בספטמבר – גרמן טיטוב, קוסמונאוט סובייטי השני ששוגר לחלל (נולד ב-1935).
* 4 באוקטובר – מייקל סמית', כימאי קנדי, חתן פרס נובל לכימיה על עבודתו בפיתוח המוטגנזה המכוונת (נולד ב-1932).
* 15 באוקטובר – קונרד אמיל בלוך, ביוכימאי אמריקאי-גרמני, יהודי, חתן פרס נובל לפיזיולוגיה או לרפואה לשנת 1964 על מחקרו על מנגנון ויסות הכולסטרול ומטבוליזם של חומצות שומן (נולד ב-1912).
* 17 בנובמבר – לואי נל פיזיקאי צרפתי, חתן פרס נובל לפיזיקה לשנת 1970 על עבודתו ותגליותיו בתחום האנטי-פרומגנטיות ופרומגנטיות שהובילו ליישומים חשובים בפיזיקת מצב מוצק, (נולד ב-1904)
* 20 בנובמבר – ניקולאי דולז'אל, פיזיקאי סובייטי, מראשי פרויקט הגרעין (נולד ב-1899).

==קישורים חיצוניים==

*
קטגוריה:שנים במדע - המאה ה-20
פרסי גרדנר

פרסי גרדנר (באנגלית: Percy Gardner;
24 בנובמבר 1846 - 17 ביולי 1937) היה ארכאולוג אנגלי קלאסי.

גרדנר נולד בלונדון והתחנך בבית הספר של לונדון.

השתתף בחפירות בנאוקרטיס - מושבה יוונית במצרים.

היה מופקד קתדרת דיסני לארכאולוגיה באוניברסיטת קיימברידג' משנת 1880 ועד לשנת 1887. משנת 1887 ועד לשנת 1925 היה פרופסור לארכאולוגיה באוניברסיטת אוקספורד. הוא גם היה בולט כמבקר היסטורי של התנ"ך.

אחיו, ארנסט ארתור גרדנר, היה אף הוא ארכאולוג ידוע.

==מבחר מפרסומיו==
* סוגי מטבעות יווניים (1883)
* פרקים חדשים בהיסטוריה היוונית (1892)
* מדריך עתיקות יווני (1898)
* דקדוק באומנות היוונית (1905)
* Exploratio Evangelica, על האמונה הנוצרית המקורית (1899)
* מבט היסטורי על הברית החדשה (1901)
* צמיחת הנצרות (1907)

==קישורים חיצוניים==

* 
* 

קטגוריה:ארכאולוגים בריטים
קטגוריה:סגל אוניברסיטת קיימברידג'
קטגוריה:סגל אוניברסיטת אוקספורד
קטגוריה:חוקרי העת הקלאסית
קטגוריה:אנגלים שנולדו ב-1846
קטגוריה:בריטים שנפטרו ב-1937
ארנסט ארתור גרדנר

ארנסט ארתור גרדנר (1862 – 1939) היה ארכאולוג אנגלי.

גרדנר למד בבית ספר בלונדון ובקאיוס קולג', קיימברידג' (עמית, 1885). 

הוא השתתף בחפירות במגלופוליס (יוון) ופאפוס בקפריסין.

בשנים 1887- 1895 היה מנהל של בית הספר הבריטי לארכאולוגיה באתונה, ולאחר מכן שימש כפרופסור לארכאולוגיה בקולג' אוניברסיטת לונדון. אחיו, פרסי גרדנר, היה גם הוא ארכאולוג.

==מספריו==
* הקדמה לאפיגרפיה יוונית (1887)
* אתונה העתיקה (1902)
* ספר שימוש על פיסול יווני (1905)
* ששת הפסלים היוונים (1910)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ארכאולוגים בריטים
קטגוריה:חוקרי העת הקלאסית
קטגוריה:מדענים אנגלים
קטגוריה:בריטים שנולדו ב-1862
קטגוריה:בריטים שנפטרו ב-1939
סמל הטריטוריה הבריטית באוקיינוס ההודי

סמל הטריטוריה הבריטית באוקיינוס ההודי הוענק לטריטוריה בשנת 1990.

הסמל הוא שלט אצולה, במרכזו המגן שברבעו העליון מופיע היוניון ג'ק, בחצי האמצעי עץ דקל וכתר אדוארד הקדוש, וברבע התחתון שלושה קווים גליים לבנים המייצגים את האוקיינוס ההודי.

שני התומכים של השלט הם צב ים ירוק וצב ים קרני המייצגים את בעלי החיים של הטריטוריה. בראש השלט ישנו כתר וטירה שעליה דגל הטריטוריה.

מתחת המגן רשום מוטו הטריטוריה: In tutela nostra Limuria - "לימוריה בחזקתנו".

הדקל והכתר המלכותי מופיעים גם על דגל הטריטוריה.

==ראו גם==
* גלריית סמלי הממלכה המאוחדת

==קישורים חיצוניים==

הטריטוריה הבריטית באוקיינוס ההודי

קטגוריה:הטריטוריה הבריטית באוקיינוס ההודי
הטריטוריה הבריטית באוקיינוס ההודי
סמל סנט הלנה

סמל סנט הלנה ניתן לאי ב-30 בינואר 1984.

הסמל הוא שלט אצולה שבשליש העליון שלו מתואר חופמי האופייני לאי, ובשני השלישים התחתונים מתוארים נופי חוף האי - ספינה עם הרי האי ברקע. תיאור החוף מקורו בחותם הקולוניאלי של המושבה.

על הכתר שמעל המגן מצוירת אישה, המייצגת את הלנה מקונסטנטינופול (הלנה הקדושה - סנט הלנה), על שמה קרוי האי. הלנה מחזיקה בידה צלב ופרח. הצלב מסמל את האמונה לפיה הלנה היא זו שמצאה את הצלב האמיתי.

מתחת לשלט רשום מוטו האי - "נאמן לבלי חת" (Loyal and unshakable).

הסמל אינו בשימוש באיים התלויים של סנט הלנה. לאי טריסטן דה קונה סמל אחר ואילו האי אסנשן משתמש בסמל בריטניה.

בסמל האי נעשה שימוש על דגל האי ועל דגל מושל האי.

==ראו גם==
* גלריית סמלי הממלכה המאוחדת

==קישורים חיצוניים==

סנט הלנה

קטגוריה:סנט הלנה
סנט הלנה
רני בלייר

רן (רני) בלייר (נולד ב-8 ביוני 1962) הוא במאי טלוויזיה ותסריטאי ישראלי, זוכה פרס האקדמיה לטלוויזיה. בלייר כיהן כיו"ר איגוד הבמאים בישראל.

==ביוגרפיה==
נולד באופקים ליוסטה בלייר, יליד בודפשט, ולסימה (אלקבץ) ילידת קזבלנקה, שעלו בעליית הנוער. בגיל שלוש עברה משפחתו להתגורר במושב ישע שבנגב המערבי. אביו היה מזכ"ל התאחדות חקלאי ישראל בשנות ה-2000.

באמצע שנות השמונים סיים בלייר לימודיו בחוג לקולנוע וטלוויזיה בפקולטה לאמנויות ע"ש דוד ויולנדה כץ באוניברסיטת תל אביב. בתחילת דרכו ביים קליפים מוזיקליים לברי סחרוף באלבומיו "חם על הירח" ו"סימנים של חולשה". באותה תקופה החל לביים כתבות טלוויזיה בערוץ הראשון ובערוץ 8.

בשנים 1999–2004 כתב וביים, לצד ענת אסולין ואורי סיון את סדרת הטלוויזיה "שבתות וחגים", אשר שודרה במשך 5 עונות בערוץ 3 בכבלים (כיום - הוט). עבור ערוץ זה בשנת 2006 ביים וכתב ביחד עם ענת אסולין וארי פולמן את הסדרה "פרשת השבוע", אשר שודרה במשך 3 עונות עד 2009.

ב-2008 החליף את דורון צברי כראש איגוד הבמאים, תפקיד בו כיהן עד מאי 2012, אז החליף אותו יריב הורוביץ.

בשנת 2009 ביים את הסדרה "תיבת נח", אותה יצר שמוליק קלדרון ושודרה בערוץ 2 בזכיינית "רשת". בלייר גם היה שותף בכתיבת התסריט יחד עם מאיה הפנר.

בשנת 2011 כתב וביים את "אדמה", מיני-סדרה בת 5 פרקים המשודרת בהוט 3.

לאחר מכן יצר וביים את סדרת הדרמה הפוליטית "שביתה", אשר עלתה לשידור ביולי 2012 בערוץ yes Drama.

בשנת 2012 בלייר התמודד לכנסת ה-19, במקום השלישי במפלגת "ארץ חדשה" אך הרשימה לא עברה את אחוז החסימה.

ב-2014 השתתף בסרטו של דני מנקין, "האם זה אתה?", לצדו של אלון אבוטבול.

ב-7 בינואר 2015 שודר בערוץ 1 הסרט "ההפך", במסגרת המשדר "איסור ונגיעה". הסרט, המבוסס על ספרו "ההפך" של יהושע גרינברג, מגולל את סיפור האהבה בין בחור ישיבה (איתמר רוטשילד) לבין נערה חולה בסרטן (קרן ברגר). בלייר משתתף בסרט כשחקן, בתפקיד בחור הישיבה בבגרותו. את הסרט ביים עמיחי גרינברג.

ב-2017 מונה לראש התוכנית לתואר ראשון בבית הספר לקולנוע במכללת ספיר. באותה שנה השתתף בסדרת הערפדים ג'ודה שיצר ציון ברוך וחזר לתפקידו בעונה השנייה שעלתה ב-2020.

ב-2021 השתתף בסרט "אל תחכי לי" (שעלילתו מתרחשת בשכונת פרדס כץ של שנות ה-90), בתפקיד אביו ה"לוזר" של הגיבור הראשי, מתן אייזנברג, שאותו מגלם עומר חזן.

ב-2024 שיחק את מוטי קונפורטי בסדרת הטלוויזיה "אינדל".

== קישורים חיצוניים ==

* 
* 
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:במאי טלוויזיה ישראלים
קטגוריה:זוכי פרס האקדמיה לטלוויזיה: במאים
קטגוריה:סגל המכללה האקדמית ספיר
קטגוריה:תסריטאי טלוויזיה ישראלים
קטגוריה:אנשי המושב
קטגוריה:הנגב: אישים
קטגוריה:ישראלים שנולדו ב-1962
קטגוריה:אופקים: אישים
קטגוריה:מועצה אזורית אשכול: אישים
ז'ורז' אוריק

ז'ורז' אוֹריק (בצרפתית: Georges Auric; 15 בפברואר 1899, לודב, ארו, לנגדוק-רוסיון, צרפת – 23 ביולי 1983) היה מלחין צרפתי.

== קורות חייו ==
אוריק היה ילד פלא. כשהיה בן 15 יצאו חיבוריו הראשונים לאור. עוד לפני שמלאו לו 20 תיזמר וכתב מוזיקה אינצידנטלית לכמה בלטים והפקות בימתיות.

כסטודנט צעיר בקונסרבטואר של פריז בשנת 1920, שראה עצמו כחלק מן האוונגרד, נמנה אוריק עם הקבוצה המפורסמת שהנהיגו אריק סאטי וז'אן קוקטו והִשרו עליה מרוחם, קבוצת השישה. כחבר בקבוצה, כתב מוזיקה לדברי שירה ולטקסטים אחרים, כמו פזמונים ומחזות-זמר.

כאשר ז'אן קוקטו התחיל ליצור סרטי קולנוע, בראשית שנות ה-30, החל אוריק לחבר מוזיקה לסרטים. הוא כתב את פסקול המוזיקה למספר רב של סרטים צרפתיים ובריטיים, והודות להצלחתו הגיע גם לקולנוע ההוליוודי. בין יצירותיו הידועות "השיר ממולן רוז'".

בין הסרטים שלהם כתב מוזיקה: "היפה והחיה" של קוקטו (1946), "דרכון לפימליקו" (1949), "חבורת לבנדר היל" (1951), "מולן רוז'" (1952), "רק אלוהים יודע, מר אליסון", "חופשה ברומא" (1953), "שכר האימה" (1953), "ריפיפי" (1956), סיפורה של אסתר קוסטלו (1957), "שלום לך, עצבות" (1958) ו"תרז ואיזבל" (1968).

בשנת 1962 חדל מכתיבת מוזיקה לסרטים, כאשר התמנה למנהל האופרה הלאומית של פריז, ואחר ליושב ראש SACEM, האגודה הצרפתית לזכויות הביצוע. אוריק המשיך לכתוב מוזיקה קאמרית, בעיקר לכלי נשיפה מעץ, עד מותו.

אוריק נקבר בבית הקברות מונפרנאס שבפריז.

==קישורים חיצוניים==

* 
* 

==הערות שוליים==

קטגוריה:קבוצת השישה
קטגוריה:מלחינים צרפתים במאה ה-20
קטגוריה:צרפתים שנולדו ב-1899
קטגוריה:צרפתים שנפטרו ב-1983
אדם הירש

אדם הירש (נולד ב-27 באפריל 1988) הוא שחקן קולנוע וטלוויזיה ישראלי.

== ביוגרפיה ==
אדם הירש נולד וגדל בירושלים, במבשרת ציון.<ref name=":0"></ref> את שירותו הצבאי עשה כמפקד בסוללה אלון בגדוד נמר שבחיל התותחנים בין השנים 2007-2010.

== קריירה ==
אדם הירש הופיע לראשונה בטלוויזיה בשנת 1992 בפינה קטנה בתוכנית "שבשבת" לצד דני רופ.<ref name=":0" />

בשנת 1999 השתתף בפינה קבועה בתוכנית "זאפזאפים" ששודרה בערוץ 1.

בשנת 2000 השתתף בתוכנית "ארבעה בעקבות החג" ששודרה בערוץ הילדים, גילם את בן.

בשנת 2001 הנחה לצד סופי צדקה את התוכנית "יופי סופי" ששודרה בערוץ 1.

בשנת 2002 השתתף בסרטו של ערן ריקליס "פיתוי" לצד דפנה רכטר ושרון אלכסנדר, שיחק את גלי עילם.

בשנת 2003 השתתף בסרטו של שחר סגל "צעד קטן" לצד חלי גולדנברג ואבי נשר, ועל משחקו זכה למועמדות לפרס אופיר, והיה למועמד הצעיר ביותר, שיחק את דובה.

בשנים 2004-2007 השתתף בסדרת הטלוויזיה לילדים של יס "ראש גדול" בתפקיד תומר בן נון. הירש גילם את דמותו של תומר במשך שלוש העונות הראשונות של הסדרה, שאף הייתה הדמות הראשית בסדרה.

בשנת 2006 גילם את דמותו הראשית של אילן בסרט "בקרוב יקרה לך משהו טוב" של אייל שיראי לצד טינקרבל ואסי דיין, וזכה למועמדות שנייה לפרס אופיר. באותה השנה גם זכה בפרס האקדמיה לטלוויזיה בקטגוריית השחקן הטוב ביותר בסדרת ילדים ונוער על משחקו בעונה השנייה בסדרה "ראש גדול". 

לאחר שירותו הצבאי למד משחק בסטודיו לאמנויות התיאטרון מיסודו של יורם לוינשטיין, אותו סיים בשנת 2016.

בשנת 2016 שיחק בעונה השנייה של "שכונה", ששודרה בערוץ ניקלודיאון, גילם את רום.

בשנת 2018 שיחק בהצגה "מייד אין יזראל" לצד אסף הרץ, רועי ויינברג ועוד. באותה השנה התארח בסדרת הטלוויזיה ״ילדי בית העץ״ ששודרה בטלוויזיה החינוכית, שיחק את דניאל המבוגר.

בשנת 2019 שיחק בהצגה "הדולפין" בדמות מיקי ובסרטו של טומי לנג, "מריונטה".

בשנת 2020 שיחק בתפקיד משני בסדרה "תאג"ד" בדמות חייל חרדי.

בשנת 2021 כתב וכיכב בסדרת הרשת "גיבורים מהדורה מוגבלת" שעלתה בערוץ שרוטונים.

בשנת 2022 דיבב בסדרה "אולי הלך לאיבוד", כאשר זהו תפקיד הדיבוב הראשון שלו. באותה השנה התארח בתוכנית הרדיו ״קול האוניברסיטה״ שהנחה צח שמעון.<ref name=":0" />

בשנים 2023-2024 דיבב בסדרת הטלוויזיה ״חקירות חייתיות״. 

==קישורים חיצוניים==

* 
== הערות שוליים ==

קטגוריה:שחקני קולנוע וטלוויזיה ישראלים
קטגוריה:זוכי פרס האקדמיה לטלוויזיה: שחקנים
קטגוריה:בוגרי תיכון בויאר
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ילדי פלא ישראלים
קטגוריה:שחקנים ילדים ישראלים
קטגוריה:ישראלים שנולדו ב-1988
666 (מספר)

666 הוא מספר טבעי הבא אחרי 665 ולפני 667. המספר הוא מספר משולשי, והוא סכום המספרים הטבעיים מ-1 ועד 36.

ממוזער

== במתמטיקה ==
* 666 הוא מספר סמית (בבסיס עשרוני).
* 666 הוא פלינדרום
* 666 הוא מספר משולשי

== בתרבות ==
=== בנצרות ===

בנצרות מייצג המספר 666 את החיה, אחת מהדמויות השליליות המקושרות לאחרית הימים. בברית החדשה מופיע המספר 666 כ-"מספרה של החיה":

.

פרשנות מקובלת היא כי 666 היא גימטריה בעברית לשמו של נירון קיסר (בכתיב חסר של שמו היווני - נרונ קסר).

=== בתרבות פופולרית ===
* The Number of the Beast הוא אלבום אולפן שלישי של להקת ההבי מטאל איירון מיידן. בשיר הנושא של האלבום בעל אותו השם, מופיעה מספר פעמים השורה "Six six six the number of the beast".
* "666" היה גם שמו של הרכב טראנס גרמני שפעל בין השנים 1997-2005.

==ראו גם==
* המספר הראשוני של בלפגור

==קישורים חיצוניים==

* 
* 
* Mike Keith, [http://www.cadaeic.net/666.htm The Number of the Beast] 

== הערות שוליים ==

קטגוריה:מספרים טבעיים
קטגוריה:אסכטולוגיה
קטגוריה:פלינדרום